ใหม่ เจริญปุระ
ใหม่ เจริญปุระ เป็นบุตรสาวคนสุดท้องของนาย สุรินทร์ เจริญปุระ (รุจน์ รณภพ) และนางวินีย์ สนธิกุล มีพี่สาว 3 คน คือ เวณิก เจริญปุระ (แมว), พลอย เจริญปุระ (ปู), วิภาวี เจริญปุระ (กุ้ง) มีน้องสาวต่างมารดาคือ ทราย เจริญปุระ ใหม่ เจริญปุระ เกิดเมื่อวันอาทิตย์ที่ 5 มกราคม 2512 เริ่มเรียนหนังสือชั้นต้นที่โรงเรียนเขมะสิริอนุสสรณ์ แล้วจึงย้ายไปเรียนต่อที่แฟรีทั่นสคูล เมืองเค้นนอกกรุงลอนดอน ประเทศอังกฤษ ความฝันของใหม่ในยามนั้นคือ "จิตรกรเอก" แต่เนื่องจากได้รับอิทธิพลทางสายเลือดจากคุณพ่อ ทำให้เธอใช้เวลาว่างส่วนใหญ่หมดไปกับการดูหนัง ร้องเพลงและ เล่นละครให้คนทางบ้านดู และเมื่อครอบครัวไปทานข้าวที่โรงแรมมณเทียร ค่ำคืนนั้นได้มีการเปิดตัวภาพยนตร์ และ สมบัติ เมทะนี พระเอกภาพยนตร์เรื่องนี้เคยรู้จักสนิทสนมกับครอบครัวของใหม่จึงชักชวนให้ไปร่วมงาน หลังจากงานเลิกแล้วเธอจึงรวบรวมความกล้าของตัวเอง เดินเข้าไปสมัครเล่นหนังเอง กับ ไพจิตร ศุภวารี โดยมิได้บอกว่าเธอเป็นลูกสาวของใคร และในปี 2527 ก็กำเนิดดาวดวงใหม่ขึ้นในวงการภาพยนตร์ไทยในชื่อ "ใหม่ สิริวิมล"
บรรจบ เจริญพร
บรรจบ เจียวเล้ง หรือบรรจบ เจริญพร เป็นชาว อ.พัสนิคม จ.ชลบุรี บรรจบ เริ่มเข้าสู่กรุงเทพเมื่อบุปปผา สายชล ชวนเข้ามาร่วมเชียร์รำวง
บรรจบ เจริญพร เป็นชื่อจริง นามสกุลจริง เกิด 5 พฤษภาคม 2483 ที่อำเภอพนัสนิคม จังหวัดชลบุรี บรรจบเป็นลูกชาวไร่ ชอบร้องเพลงมาแต่เด็กๆ โดยเฉพาะเพลงของสุรพล สมบัติเจริญ.. กระทั่ง บุปผา สายชล นักร้องหญิงซึ่งเป็นคนจังหวัดเดียวกันเห็นหน่วยก้านดี จึงชวนมาอยู่ด้วยกันในวงดนตรี ศรีไพร ใจพระ..แล้วบรรจบก็ได้นามสกุลใหม่ในการร้องเพลงว่า บรรจบ ใจพระ.. เพลงที่สร้างชื่อเสียงก็คือ อย่าเดินโชว์.. กระทั่งเมื่อ สุรพล สมบัติเจริญ ถูกลอบยิงเสียชีวิตเมื่อคืนวันที่ 16 สิงหาคม 2511 ก็มีการจะสร้างหนังชีวประวัติของสุรพล สมบัติเจริญ..